« Ul lec'h merket don gant an Istor eo Tosenn Sant Gweltaz. Istorourien 'zo 'neuint embannet e oa bet savet aze ur manati er VIvet kantved. Sant Gweltaz an hini 'noa graet an dra-se. Hemañ 'oa kamarad da Sant Paol Aorelian, o daou 'oa menec'h deus a vro Vreizh, divroet d'an Arvorig. 'Faota ket soñjal e oa ur manati bras, kredabl; kentoc'h un ti-pediñ... Eno e voe lidet hag enoret Sant Gweltaz e-pad kantvedoù. Ne oamp ket pell diouzh spered ar raktres neuze : lakaat mareoù ar Vvet hag ar VIvet kantved da vevañ en-dro, ar mare ma oa deuet menec'h Breizh da zegas an Aviel en Arvorig.